रोहिणी हट्टंगड़ी बोलीं- पब्लिक प्लेस में रणवीर का अंदाज पसंद नहीं; इस मामले में रणबीर कपूर बेहतर
Bollywood Actress Rohini Hattangadi On Ranveer Singh And Ranbir Kapoor. वेटरन एक्ट्रेस रोहिणी हट्टंगड़ी से एक रिसेंट इंटरव्यू में रणवीर सिंह और रणबीर कपूर की तुलना पर सवाल किया गया। जवाब में रोहिणी  ने कहा कि उन्हें रणवीर सिंह की तुलना में रणबीर कपूर ज्यादा पसंद हैं।
वेटरन एक्ट्रेस रोहिणी हट्टंगड़ी से एक रिसेंट इंटरव्यू में रणवीर सिंह और रणबीर कपूर की तुलना पर सवाल किया गया। जवाब में रोहिणी ने कहा कि उन्हें रणवीर सिंह की तुलना में रणबीर कपूर ज्यादा पसंद हैं। इसकी वजह ये है कि रणबीर पब्लिक प्लेस में बहुत शिष्टाचार के साथ पेश आते हैं, वहीं दूसरी तरफ रणवीर सिंह का अंदाज थोड़ा अजीब लगता है।
रोहिणी का कहना है कि बतौर एक्टर रणवीर उन्हें पसंद हैं लेकिन लोगों के बीच उनका रवैया उन्हें अच्छा नहीं लगता है। बता दें कि रोहिणी हट्टंगड़ी गुजरे जमाने की मशहूर अदाकारा हैं, उन्होंने मुन्ना भाई MBBS में संजय दत्त की मां का किरदार निभाया था।
रणवीर का बिहेवियर यंग जेनरेशन के लिए सही लेकिन हमारे लिए नहीं..
रोहिणी हट्टंगड़ी ने Unfiltered By Samdish के साथ इंटरव्यू में कहा, 'वो (रणवीर) जो बिहेव करता है कि वो यंग जेनरेशन के लिए सही है लेकिन हमारी पीढ़ी के लिए नहीं। मेरे हिसाब से पब्लिक फिगर को ये सब थोड़ा ध्यान रखना चाहिए। एक एक्टर के तौर पर मुझे वो काफी अच्छा लगता है लेकिन दोनों में चुनना हो तो मैं रणबीर कपूर को चुनुंगी।'
27 साल की उम्र में निभाया 74 साल की कस्तूरबा का किरदार
रोहिणी ने इस इंटरव्यू में अपने करियर पर भी बात की। रोहिणी ने कहा कि उन्होंने अपने से अधिक उम्र वाले एक्टर्स की मां का रोल भी किया है। वो जब 27 साल की थीं तभी उन्होंने रिचर्ड एटनबरो की फिल्म गांधी में 74 साल की कस्तूरबा का रोल निभाया था।
उनसे जब पूछा गया था कि उन्होंने कस्तूरबा का रोल क्यों किया तो रोहिणी ने जवाब दिया था कि एक वक्त पर कस्तूरबा भी तो जवान रही होंगी। इसके बाद से ही उन्हें ज्यादातर मिडिल एज औरतों के किरदार मिलने लगे। रोहिणी ने कहा कि जितेंद्र, धर्मेंद्र, अमिताभ जी, मिथुन और शत्रुघ्न सिन्हा, ये सभी उनसे उम्र में बड़े हैं।
रोहिणी से कहा गया- तुम्हारे अलावा बुजुर्ग का रोल कौन करेगा
रोहिणी ने कहा कि उन्होंने एक बार फिल्म मेकर बासु भट्टाचार्य से पूछा था कि आखिर उन्हें ही सिर्फ मां का रोल क्यों मिलता है। तब बासु ने रोहिणी से कहा, 'तुम और संजीव कुमार ऐसे एक्टर्स हो जो बूढ़े-बुजुर्ग के किरदार अच्छे से निभा सकते हो। बाकी तुम्हारे अलावा और कौन है जो ऐसी भूमिका निभाएगा। इंडस्ट्री में कोई भी बूढ़ा का रोल करने की हिम्मत नहीं कर सकता।'
पहली इंडियन जिन्हें ब्रिटिश एकेडमी अवॉर्ड से नवाजा गया
रोहिणी हट्टंगड़ी की पहली फिल्म अजीब दास्तान थी। उन्होंने अपने करियर में गांधी, अग्निपथ, सारांश, चालबाज और अर्थ जैसी फिल्मों में काम किया है। उन्होंने एक नेशनल अवॉर्ड और दो फिल्मफेयर अवॉर्ड भी जीता है।
अग्निपथ में अमिताभ बच्चन की मां का किरदार निभाने के लिए उन्हें फिल्म फेयर अवॉर्ड से नवाजा गया था। फिल्म गांधी में कस्तूरबा बाई का रोल करने के लिए BAFTA (British Academy Film Awards) अवॉर्ड दिया गया था। कहा जाता है कि रोहिणी पहली इंडियन हैं जिन्हें ये अवॉर्ड मिला है।
